Document ID: /roh_data/filtered/fineweb-2-filterrobots_roh.jsonl.gz/3613

Tenor la renfatscha da Pult scumondia Lebrument als schurnalists da la Somedia d’esser critics envers la candidatura dal Grischun per gieus olimpics 2026. Lebrument sez di che quai saja legitim da far «in tschert sqitsch». Ed er ils critichers hajan survegnì en sias gasettas ina vusch per lur commentaris.
L'impurtant è che l’independenza interna da la redacziun e la libertad da pressa interna vegnan mantegnidas.
Tenor il Cussegl svizzer da la pressa na saja quai betg problemati,c sche Lebrument di ad in u l'auter schefredactur tge ch'el legess gugent, dentant be uschè ditg sco la redacziun restia independenta ed haja sezza il davos pled en chapitel tge ch'ella publitgescha e tge betg.
Debatta publica
Jon Pult ha envidà ad ina dispita publica, Hanspeter Lebrument ha acceptà.
La mesemna saira èn il politicher da la PS, Jon Pult e l'editur da la Somedia, Hansepter Lebrument sa duellads en in duel public. Quai en la chasa Somedia a Cuira. Bun 1 ura han els discutà, filosofà ed era sa dispità davart gieus olimpics en il Grischun. Igl è stà ina discussiun cun bler emoziuns ed omadus èn propi s'engaschads per lur opiniun.
Preistorgia
Ils 06-10 aveva Hanspeter Lebrument envidà represchentants da las 7 vischnancas nua ch’i dess gieus olimpics per discutar ed infurmar davart ils gieus olimpics en Grischun. Per rapportar ha el dentant be envidà ils agens schurnalists. Tenor Lebrument n'era quai betg ina conferenza da medias, mabain in'infurmaziun organisada sin iniziativa privata.